b'\n_START_ARTICLE_\nInteri\xc3\xb8r i videreg\xc3\xa5ende skole\n_START_PARAGRAPH_\nInter\xc3\xb8r og Utstillingsdesign (VG2) og Interi\xc3\xb8rdesign (VG3) er utdanningsprogram i norsk videreg\xc3\xa5ende skole. For \xc3\xa5 kunne begynne p\xc3\xa5 Interi\xc3\xb8r og Utstillingsdesign m\xc3\xa5 man ta Design og h\xc3\xa5ndtverk (VG1) f\xc3\xb8rst som innledningskurs.\n_START_SECTION_\nVG 2\n_START_PARAGRAPH_\nN\xc3\xa5r en g\xc3\xa5r p\xc3\xa5 Interi\xc3\xb8r og utstillingsdesign kan man bli interi\xc3\xb8rkonsulent, utstillingsdesigner eller profileringsdesigner. En interi\xc3\xb8rkonsulents oppgave er \xc3\xa5 gi r\xc3\xa5d til innredning av hjem og offentlig bygg. Hensikten er \xc3\xa5 hjelpe kundene sine til \xc3\xa5 f\xc3\xa5 en praktisk innredning med en estetikk kunden kan like. En profileringsdesigner kan jobbe i reklame-, design- og mediebyr\xc3\xa5er. Det g\xc3\xa5r ogs\xc3\xa5 an \xc3\xa5 jobbe i grafiske bedrifter og informasjonsvirksomheter som profileringsdesigner. I utdanningsprogrammet vil man l\xc3\xa6re om hvordan man tegner skisser, arbeids- og presentasjonstegninger, og hvordan bruk av virkemidler som form, farge, skrift, typografi, bilde og belysning vil p\xc3\xa5virke produktet en lager._NEWLINE_I tillegg til programfagene har alle yrkesfag fellesfag som er obligatoriske som engelsk, kropps\xc3\xb8ving, norsk og samfunnsfag. Programfagene p\xc3\xa5 VG2 deles opp i to kategorier; produktdesign og produksjon, hvor de ulike fagene fokuserer p\xc3\xa5 de forskjellige temaene innenfor yrkesfaget. Et fag vil fokusere p\xc3\xa5 det teoretiske som blant annet \xc3\xa5 komme p\xc3\xa5 ideer, utvikle dem, fargel\xc3\xa6re og tekniske detaljer, mens et annet fag vil fokusere p\xc3\xa5 det praktiske hvor en arbeider med hendene sine. Det kan inneb\xc3\xa6re klipping, liming, tegning, lage modell, sette opp utstillinger og lignende.\n_START_SECTION_\nVG 3\n_START_PARAGRAPH_\nInteri\xc3\xb8r VG3 fokuserer bare p\xc3\xa5 interi\xc3\xb8r siden utstillingsdesign har en egen linje p\xc3\xa5 VG3. I interi\xc3\xb8r fortsetter en \xc3\xa5 l\xc3\xa6re om innredning, fargekombinasjoner, materialer, plassering av m\xc3\xb8bler, stil ogs\xc3\xa5 videre. I tillegg vil man l\xc3\xa6re om hvordan en skal kommunisere med kunder, lage arbeidstegninger, lage budskjett og \xc3\xa5 dokumentere sitt eget arbeid. VG3 vil g\xc3\xa5 dypere inn i faget og dekke flere temaer enn VG2. VG3 har ogs\xc3\xa5 en praksisuke lengre i bedrift enn hva VG2 har.\n_START_SECTION_\nEtter utdanningen\n_START_PARAGRAPH_\nEtter VG3 kan en f\xc3\xa5 jobb i bedrift eller \xc3\xa5 jobbe som frilanser. En regnes som en ferdig utdannet interi\xc3\xb8rkonsulent etter tre \xc3\xa5r p\xc3\xa5 videreg\xc3\xa5ende skole og en m\xc3\xa5 ikke g\xc3\xa5 ut i l\xc3\xa6re. Allikevel velger noen \xc3\xa5 g\xc3\xa5 ut i l\xc3\xa6re i stedet for \xc3\xa5 ta VG3.\n_START_SECTION_\nUndervisning\n_START_PARAGRAPH_\nDet er ulike m\xc3\xa5ter en interi\xc3\xb8rundervisning vil foreg\xc3\xa5 p\xc3\xa5. Det varierer mellom tavleundervisning, filmer, bedriftsbes\xc3\xb8k, hvor elevene selv tegner og lager modeller. Siden interi\xc3\xb8r er et praktisk fag benyttes det mindre av l\xc3\xa6reb\xc3\xb8ker enn p\xc3\xa5 generell studiekompetanse og mange ganger m\xc3\xa5 eleven selv tar intiativet til sin egen l\xc3\xa6ring og \xc3\xa5 finne ut av hvilken fremgangsmetode som funker best for dem. I motsetning til teoretiske fag som matematikk finnes det ikke noen faste fasitsvar i interi\xc3\xb8ryrket og hver enkelt kunde er forskjellige._NEWLINE_Personlige egenskaper som er viktig \xc3\xa5 ha er kreativitet, planleggingsevne, sans for form og farge, markedsf\xc3\xb8re seg selv og \xc3\xa5 se kundens behov. I interi\xc3\xb8rbransjen kan det v\xc3\xa6re mye konkurranse og derfor st\xc3\xa5r ferdighetene sentralt. Derfor er det et stort fokus p\xc3\xa5 b\xc3\xa5de skriftlige og muntlige presentasjoner i programfaget i tillegg til \xc3\xa5 lage innredningene. Det settes ulike karakterer i de forskjellige delene av faget.'